CELEX: 32010R0967
Language: sk
Date: 2010-10-27
Title: Nariadenie Komisie (EÚ) č. 967/2010 z  27. októbra 2010 , ktorým sa ukončuje predaj ustanovený v nariadení (EÚ) č. 446/2010, ktorým sa začína predaj masla prostredníctvom verejného obstarávania

28.10.2010   
            
            
               SK
            
            
               Úradný vestník Európskej únie
            
            
               L 282/33
            
         NARIADENIE KOMISIE (EÚ) č. 967/2010
   z 27. októbra 2010,
   ktorým sa ukončuje predaj ustanovený v nariadení (EÚ) č. 446/2010, ktorým sa začína predaj masla prostredníctvom verejného obstarávania
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. j) v spojení s jeho článkom 4,
   keďže:
   
               (1)
            
            
               Nariadením Komisie (EÚ) č. 446/2010 (2) sa začal predaj masla uskladneného pred 1. októbrom 2009 prostredníctvom verejného obstarávania v súlade s nariadením Komisie (EÚ) č. 1272/2009 z 11. decembra 2009, ktorým sa ustanovujú spoločné podrobné pravidlá vykonávania nariadenia Rady (ES) č. 1234/2007, pokiaľ ide o nákup a predaj poľnohospodárskych výrobkov v rámci verejnej intervencie (3).
            
         
               (2)
            
            
               Vzhľadom na súčasnú situáciu na trhu s maslom, a najmä na situáciu intervenčných zásob masla a na skutočnosť, že určité množstvá masla sú rezervované v rámci schémy pre distribúciu potravín pre najodkázanejšie osoby v Únii, by sa mal skončiť predaj, ktorý sa začal nariadením (EÚ) č. 446/2010.
            
         
               (3)
            
            
               S cieľom vyslať trhu rýchly signál a zaistiť účinné riadenie opatrenia by toto nariadenia malo nadobudnúť účinnosť dňom jeho uverejnenia v Úradnom vestníku Európskej únie.
            
         
               (4)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Predaj masla prostredníctvom verejného obstarávania, ktorý sa začal článkom 1 nariadenia (EÚ) č. 446/2010, sa ukončuje.
   Ponuky, ktoré sa intervenčným agentúram členských štátov doručia po 11.00 hod. (bruselského času) 19. októbra 2010 a neskôr, sa zamietajú.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. októbra 2010
      
         
            Za Komisiu v mene predsedu
         
         Dacian CIOLOŞ
         
            člen Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 126, 22.5.2010, s. 17.
   
      (3)  Ú. v. EÚ L 349, 29.12.2009, s. 1.